**ПРОТОКОЛ №28 от 16.10.2015 г.**

Днес 16.10.2015 г. се състоя заседание на ОИК – Исперих, на което присъстваха:

Светлана Димова, Гюлтен Мустафа, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев.

**На заседанието се приеха единодушно следните решения:**

1. ОТНОСНО: Оповестяване мерките, позволяващи на избирателите с увредено зрение или със затруднения в придвижването да гласуват в изборите за общински съветници и за кметове и национален референдум, насрочени за 25 октомври 2015 г.

Избирател с увредено зрение или със затруднения в придвижването може да гласува и в избрана от него подходяща секция.

Избирателят удостоверява самоличността си с документ за самоличност пред секционната избирателна комисия.

Избирателят се вписва в допълнителната страница на избирателния списък в секцията, след като представи декларация по образец, че не е гласувал и няма да гласува на друго място. Декларацията се прилага към избирателния списък и е неразделна част от него. В допълнителната страница на избирателния списък се вписват всички данни на избирателя.

Гласуване с придружител:

Когато избирателят е с увредено зрение или със затруднения в придвижването, което не му позволява да извърши сам необходимите действия при гласуването, председателят на комисията може да разреши гласуването да се извърши с помощта на придружител, посочен от избирателя. При оспорване на решението на председателя от член на комисията спорът се решава окончателно от секционната избирателна комисия. Имената и единният граждански номер на придружителя се вписват в графа "Забележки" на избирателния списък срещу името на избирателя от член на комисията. Данните на придружителя се вписват и в списъка за допълнително вписване на придружителите, след което придружителят се подписва. Този списък се подписва и от председателя и секретаря.

Когато увреждането не позволява на избирателят да се подпише, в полето за подпис, член на комисията отбелязва "гласувал" и се подписва. Това обстоятелство се отбелязва в графата "Забележки" и в протокола на секционната избирателна комисия.

**Неграмотността не е основание за гласуване с придружител.**

**Едно лице не може да бъде придружител на повече от двама избиратели**.

**Член на комисията, представител на партия, коалиция или инициативен комитет, застъпник или наблюдател не може да бъде придружител**.

Секционните избирателни комисии съдействат за подреждане на изборното помещение и поставяне на кабините за гласуване така, че да се осигури достъп до гласуване на лица с увредено зрение или със затруднения в придвижването.

На основание чл.87, ал.1, т.11, във връзка с чл.234, ал.1 и ал.2 от ИК, ОИК – Исперих и във връзка с решение № 1549-МИ от 27.08.2015 год. на ЦИК

**РЕШЕНИЕ №105 от 16.10.2015 г.**

Заинтересованите избиратели да се информират чрез:

 Кабелна телевизия „Прима-99“ Исперих;

 официалната страница на ОИК – Исперих

 информационното табло на ОИК – Исперих;

Действащите кметове на кметства, заместници на кметове на кметства и кметски наместник в с.Конево да осведомят по подходящ начин Избирателите с увредено зрение или със затруднения в придвижването за мерките позволяващи да гласуват в изборния ден.

Допълнителна информация заинтересованите лица могат да получат от ОИК – Исперих на адрес: град Исперих, община Исперих, област Разград, ул. „Дунав” № 2, етаж 1, стая № 65 /шестдесет и пет/.

 УКАЗВА, на избирателите с увредено зрение или със затруднения в придвижването, че Общинска администрация –Исперих е създала всички необходими условия за гласуването им във всяка една секция на територията на Общината.

 УВЕДОМЯВА избирателите с увредено зрение или със затруднения в придвижването, че в секция № 171400010, находяща с в гр.Исперих, обл.Разград, училище „Васил Априлов“ е изградена рампа за избиратели със затруднения в придвижването.

Решението може да се оспорва в тридневен срок от обявяването му чрез общинската избирателна комисия пред Централната избирателна комисия.

*ГЛАСУВАЛИ „ЗА“: Светлана Димова, Гюлтен Мустафа, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев*

1. ОТНОСНО: Определяне на представителите на ОИК – Исперих за предаване на изборните книжа, материали и бюлетини за гласуване в изборите за изборите за общински съветници и кметове на 25.10.2015г.

На 24.10.2015 год. от 14.00 часа ще се извърши предаване на изборните книжа и материали на представителите на секционните комисии съвместно с представители на общинската администрация и на ОИК-Испеих по направления, на територията на цялата Община Исперих.

С оглед гореизложеното и на основание изпълнение на разпоредбите на чл.87 ал.1 т.20 от Изборния кодекс, ОИК – Исперих,

**РЕШЕНИЕ №106 от 16.10.2015 г.**

ОПРЕДЕЛЯ представителите на ОИК-Исперих, които ще участват при предаването на изборните книжа, материали и бюлетини по направленията в Община Исперих, както следват :

  **1/първи лъч/, представител на ОИК- Георги Атанасов Георгиев в секциите:**

с.Лъвино – секции № 24 и 25, с.Къпиновци-секция № 22, с.Средоселци-секция № 34, с.Подайва – секции № 28 и 29, с.Белинци-секция № 1 и с.Духовец- секция № 5.

  **2/втори лъч/, представител на ОИК-Димитър Веселинов Драев в секциите:**

с.Голям Поровец – секция № 4, с.Лудогорци-секция № 23, с.Старо селище-секция № 33, с.Бърдоква – секция № 2, с.Йонково-секция № 17 и с.Малко Йонково- секция № 18.

  **3/трети лъч/, представител на ОИК-Жанина Йорданова Христова в секциите:**

с.Драгомъж – секция № 26, с.Малък Поровец-секция № 27, с.Свещари-секция № 32, с.Вазово – секция № 3 и с.Райнино- секция № 31.

 **4/четвърти лъч/, представител на ОИК-Фатме Ялчънова Алиосманова в секциите:**

с.Китанчево-секции № 19 и № 20, с.Тодорово - секция № 35, с.Делчево-секция № 6, с.Печеница – секция № 30, с.Яким Груево-секция № 36 и с.Конево- секция № 21.

 **5/пети лъч/, представител на ОИК-Добринка Андреева Стойчева в секциите:**

в гр.Исперих – секции № 7, 8, 9, 10 и 11.

 **6/шести лъч/, представител на ОИК-Димитричка Стоянова Цонева в секциите:**

в гр.Исперих – секции № 12, 13, 14, 15 и 16.

*ГЛАСУВАЛИ „ЗА“: Светлана Димова, Гюлтен Мустафа, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев*

Решението може да се оспорва в тридневен срок от обявяването му чрез общинската избирателна комисия пред Централната избирателна комисия.

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Любица Бочева \_\_\_\_\_\_\_\_\_